Ur raktres spontus a zo gant Miroku. Heuget gant drougoni ha krizder an dud hag ar bed en deus divizet lazhañ ul liseadez e-penn ur rouedad gisti.  Miroku en  deus dilezet pep tra e studioù hag e labourioù bihan, met aketus kenañ eo gant e raktres. Goude bezañ spiet ar bagad merched e ya e darempred gant al liseadez e-penn, o lakaat anezhi da grediñ eo kelaouenner.  Un azasaadenn eus Crime et Chatiment gant Dostoievski eo ar manga-mañ.  Efedus a-fed tresañ (ha kentoch brav) hag a-fed lusk eo. Ur gwir aergelch nechus a zo. Spontus eo an haroz hag e raktres met spontus eo ivez krizder ar plach yaouank prest da jahinañ ar  merched all en un doare didruez. Ur skeudenn vil eus ar gevredigezh japanat (ha kornog dre vras)…  Ur manga a-feson neuze.